stanford-oval/wikipedia huggingface dataset:
Bellier

| Bellier>  |
| --- | --- |
Yrityksen perustusmaa: Ranska
Nykyinen valmistusmaa: Ranska
Tuotannon aloitus: 1968
Valmistaja/Yritys: Bellier Automobiles
Maahantuoja Suomessa: Modularbox Oy
Bellier on ranskalainen mopoautovalmistaja. Yrityksen mopoautot valmistetaan kahdella tehtaalla Ranskan länsirannikolla Talmont-Saint Hilariessa ja Pariisin läheisyydessä Chabriksessa. Bellier maahantuonti alkoi vuonna 2011 Modularbox Oy:n toimesta. Vuoden 2012 aikana se nousi Aixamin rinnalle Suomen myydyimmäksi mopoautoksi.
Bellierin mopoautot valmistetaan poikkeuksellisesti käsin lasikuidusta.
Historiaa

Bellier aloitti pienautojen valmistuksen vuonna 1968. Yritys aloitti perheyrityksenä vain muutaman henkilön voimin, ja sen ensimmäiset autot oli varustettu bensiinimoottoreilla ja suunnattu pääasiassa lapsille.
1968: Yrityksen perusti Bellierin perhe, ja idean isä Jean Bellier valmisti ensimmäisen lapsille tarkoitetun, Solex-moottorilla kulkevan kevytauton.
1972: Julkistettiin toisen sukupolven lapsille suunnattu, Solex-moottorilla varustettu The Buggy F85 -malli. Autossa oli muovikehikko.
1976: Salon de l'Automobile -näyttelyssä esiteltiin The Veloto -malli, jota ryhdyttiin myymään maanlaajuisesti
1980: Aikuisille suunnatun Super Veloto C12S -mallin lanseeraus. Autossa oli Motobecane-moottori ja sähköstartti.
1983: Bellier Formule 85 -malli esiteltiin. Sen voimanlähteenä toimi 49-kuutioinen dieselmoottori.
1986: Bellier Formule 85 -mallin uudistettu versio julkaistiin. Auton 49-kuutioinen moottori vaihtui 325-kuutioiseen, yksisylinteriseen dieselmoottoriin.
1987: Ensimmäinen mopoauton toimintaperiaatteella valmistettu auto Bellier XLD 100 julkaistiin.
1994: Bellier VX -malli julkaistiin. Auton voimanlähteenä oli 325-kuutioinen dieselmoottori.
1996: Ensimmäinen neljälle rekisteröity mopoauto Bellier VX 650 julkaistiin. Autossa oli ensi kertaa voimanlähteenä Yanmarin kaksisylinterinen, 523-kuutoinen dieselmoottori.
1998: Bellier VX 650 -mallissa esiteltiin ilmastointi mopoautossa.
2000: Bellier teki uuden aluevaltauksen ja julkaisi ensimmäisen sukupolven Bellier Docker -lava-auton. Autoa valmistettiin myös sähkömoottorilla.
2001: Vuoden 2000 Pariisin autonäyttelyssä julkistettu uuden sukupolven malli Bellier Divane tuli sarjatuotantoon.
2005: Bellier Opale -malli ilmestyi markkinoille. Malli oli saatavilla myös Suomen markkinoilla.
2006: Opale -mallin seuraaja, paranneltu Opale 2 julkaistiin.
2008: Viimeisimmän sukupolven mopoauto Bellier Jade tuli markkinoille.
2009: Sähkömoottoreita ja lentokoneiden osia valmistava Sermataero-konserni osti Bellierin.
2009: Sähkömoottorilla varustetun Bellier Jaden kehitys aloitettiin.
2010: Bellier Jade Electric -malli luovutettiin testikäyttöön Sermatin yhteystyökumppaneille.
2010: Bellier Jade -mallin valmistus aloitettiin myös Sermatin tehtailla Chabriksessa Pariisin läheisyydessä Talmont-Saint Hilariessa sijaitsevan tehtaan ohella.
2011: Maahantuonti Suomeen alkoi Classic- sekä Racing-malleilla.
2012: Jade GT Edition malli esiteltiin.
2015: Bellier B8 malli julkaistiin.
Tekniset tiedot

Bellier Jade (L6e-luokka)
| --- | --- |
  Korimalli  : –  2-ovinen  
  Moottori  : –  Yanmar kaksisylinterinen Diesel  
  Huippunopeus  : –  45 km/h (rajoitettu)  
  Iskutilavuus  : –  523 cm3  
  Teho  : –  4 kW (5,5 hv)  
  Paino  : –  460 kg  
  Pituus  : –  3 000 mm  
  Leveys peileittä  : –  1 570 mm  
  Tavaratilan koko  : –  750 l  
  Runko  : –  Alumiinia  
  Kori  : –  Lasikuitua, itsekantava  
  Renkaat  : –  155/65R14 tai 165/65R14  
  Voimanvälitys  : –  Variaattorivetoinen, etuveto  
  Huoltoväli  : –  5000 km / 1 vuosi
Mallisto > Bellier Jade

Bellier Jade -mallia on myyty Suomen markkinoilla vuodesta 2008 asti, mutta suurten merkkien joukkoon se nousi vuoden 2010 aikana. Aluksi sen maahantuojana toimi Moto Dudes Tampereella, mutta vuonna 2010 maahantuonti siirtyi Modularbox Oy:lle. Jade-mallin suurin eroavaisuus muihin valtamerkkeihin on sen kori, joka valmistetaan täysin lasikuidusta, kun taas isoimmat kilpailijat käyttävät ABS-muovia. Voimanlähteenä on Yanmarin kaksisylinterinen dieselmoottori. Bellier toi ensimmäisenä merkkinä markkinoille Racing-mallin, joka oli täysin nuorille suunnattu niin varusteiden kuin ulkonäönkin osalta. Vuoden 2010 aikana tapahtunut maahantuojan vaihdos ja hinnan kilpailukykyinen asettelu nostivat Bellierin heti vuoden 2011 alusta mopoautojen ensirekisteröintitilaston kärkeen (Trafi). Suomeen tuotavissa Jade-malleissa on useita eroavaisuuksia verrattuna muualla Euroopassa myytäviin Jade-malleihin. Tämä johtuu Suomen Keski-Euroopan markkinoita rankemmista olosuhteista sekä nuoremmasta kohderyhmästä. Suomen markkinoille tuleviin yksilöihin Bellier tekee muutoksia mm. raitisilmanvirtaukseen, puhallinjärjestelmään, pyörien laakerointiin jne.
Mallisto > Bellier Jade Classic

Jade Classic on Bellierin perusmalli. Värinä autossa on aina Arctic White eli valkoinen. Auton varustetaso on Suomessa kattavampi kuin Ranskassa. Suomeen tuotaviin Jade-malleihin jo ennestään tehtyjen muutoksien lisäksi Jade Classicissa on myös CD/Radio sekä 14-tuumaiset erikoisvanteet. Classic-mallissa on suhteellisen kattava varustelu jo vakiona: sähköikkunat, sähköpeilit, tummennetut ikkunat jne.
Mallisto > Bellier Jade Urban

Jade Urban -mallissa on Classic-mallin varusteiden lisäksi lisävarusteena kauko-ohjattava keskuslukitus, sumuvalot, valittavissa oleva ulkoväri, vararengas, parempi tekstiili penkeissä jne. Mallia ei myydä Suomen markkinoilla.
Mallisto > Bellier Jade So Good

So Good -malli on Jade-malliston lippulaiva. Tämä malli on maailman ainoa mopoauto, jossa on aidot nahkaverhoillut penkit. Muita eroja edullisempiin malleihin ovat peruutustutkat, led-valot, erikoistakavalot jne.
Mallisto > Bellier Jade Racing

Racing -malli julkaistiin Ranskan ja Italian markkinoilla alkuvuodesta 2010. Suomeen malli saatiin vuoden 2010 jälkipuoliskolla maahantuojan vaihtumisen yhteydessä. Malli on toteutettu yhteistyössä Sparco-autourheiluvälineiden valmistajan kanssa. Racing-malli on siivittänyt Bellierin uuteen nousuun Suomen markkinoilla. Erona Classic-mallin perusautoon ovat muun muassa Sparcon urheiluistuimet, Sparcon rallivyöt, Sparcon alumiiniratti, Sparcon alumiininen poljinsarja, alumiininen vaihdekepinnippi, hyvätasoinen CD/Radio, mattamustat 14" alumiinivanteet, mustapohjaiset Led/Angel Eyes -ajovalot, tummennetut Led-takavalot, peruutustutka, kauko-ohjattava keskuslukitus, sumuvalot jne.
Mallisto > Bellier GT Edition

Vuonna 2012 julkaistu GT Edition malli oli edistyneempi malli Jade Racing mallista. Lisänä Racing malliin oli GT Editionissa korisarja joka käsitti sivuhelmat, sivukidukset, etupuskurin, ylälipan kattoon sekä takapuskurin. Modularbox oli mukana Ranskassa kehittämässä ja suunnittelemassa uutta GT Edition -mallin korisarjaa, joka lanseerattiin Euroopassa ensimmäisenä juuri Suomen markkinoilla. Mallin alullepanija oli Modularboxin..
Mallisto > Bellier Docker

Docker on kaupunkikäyttöön suunniteltu pieni lava-auto. Autoa on maahantuojan mukaan saatavissa Suomeen erikoistilauksesta. Autoa valmistetaan myös sähkömoottorilla. Dockeria on saatavana pelkkänä runkona, perälavalla, kippaavalla perälavalla sekä kopilla.  Voimanlähteenä autossa on sama Yanmarin dieselmoottori kuin Jade-mallissakin. Lisäksi Ranskan markkinoilla on saatavilla sähkömoottorilla varustettu Docker.
Mallisto > Bellier B8

Vuonna 2015 julkaistusta Bellier B8 mallista on olemassa B8 Soft, B8 Italia, B8 C-series, B8 S-Line, B8 Cabriolet. B8 mallin Yanmar-moottorin korvasi vuonna 2018 Italialaisen Lombardinin HDI-moottori. 
Malleista Suomen markkinoilla myydään B8 Italia-, B8S- / B8 S-Line- ja B8 Cabriolet -malleja.
Bellier-mallisto ikäjärjestyksessä

Buggy F85
The Veloto
Super Veloto C12S
Formule 85
XLD 100
VX
VX 650
Docker
Divane
Opale
Opale 2
Jade
B8
Live to Tell

| ”Live to Tell” Madonna |
| --- | --- | --- |

Singlen tiedot
 Albumilta: True Blue
 Julkaistu: 26. maaliskuuta 1986
 Tuottaja(t): Madonna, Patrick Leonard
 Tyylilaji: pop
 Kesto: 05.18
 Levy-yhtiö: Warner Bros.
Listasijoitukset
  Suomen virallinen lista: 7. (5/1986)
Madonnan muut singlet
| ”Gambler” 1985 | ”Live to Tell” 1986 | ”Papa Don’t Preach” 1986 |
Live to Tell on yhdysvaltalaisen poplaulajan Madonnan ensimmäinen singlejulkaisu hänen kolmannelta studioalbumiltaan True Blue. Madonnan ja Patrick Leonardin tuottama single julkaistiin maailmanlaajuisesti 26. maaliskuuta 1986. Kappaletta käytettiin tunnusmusiikkina elokuvassa Elossa todistamaan, jonka pääosaa esitti Madonnan tuolloinen aviomies Sean Penn.
Kesäkuussa 1986 Live to Tell saavutti Billboard-listalla ykkössijan ja Britannian singlelistan kakkossijan. Suomessa se nousi virallisen singlelistan sijalle 7.
Vuonna 2006 Madonna esitti Confessions Tour -konserttikiertueensa avausnumerossa kappaleen roikkuen korkealta peilipinnoitetulta ristiltä päässään orjantappurakruunu. Katolinen ja anglikaaninen kirkko tuomitsivat esityksen ja arvelivat sen johtuvan tähden ”lapsuudentraumoista”.[lähde? ] Myöhemmin Madonna kertoi haastattelussa uskovansa, ettei Jeesus olisi pahastunut esityksestä, koska osa sen tuotosta meni AIDSin vastaiseen työhön.[lähde? ]
Neuville-Saint-Rémy

| Neuville-Saint-Rémy |
| --- | --- |
 Kunnantalo
 vaakuna
 Neuville-Saint-Rémy
 Koordinaatit: 50°11′18″N, 3°13′23″E 
Valtio:  Ranska
Alue:  Hauts-de-France
Departementti:  Nord
Arrondissementti:  Cambrai
Pinta-ala:  
 – Kokonaispinta-ala:  2,4 km²
Väkiluku (2015):  3 833 
 – Väestötiheys:  1 617 as./km²
Kunnan numero:  59428
 
 Kunnan kotisivut 
Infobox OKVirheellinen NIMI-arvo: 
Neuville-Saint-Rémy on kunta Pohjois-Ranskassa Nordin departementissa Hauts-de-Francen alueella. Se on Cambrain esikaupunki ja sijaitsee Escautjoen varrella.
Ranskalainen suklaamyymäläketju De Neuville on saanut nimensä kunnan mukaan. Myymäläketjun historia juontaa Neuville-Saint-Rémyssä vuonna 1883 perustettuun yritykseen Les Maîtres Chocolatiers Réunis.
Aiheesta muualla

Kuvia tai muita tiedostoja aiheesta Neuville-Saint-Rémy Wikimedia Commonsissa
Béatrice de Rothschild

Béatrice de Rothschild
Béatrice de Rothschild (14. syyskuuta 1864 Pariisi – 7. huhtikuuta 1934 Davos) oli ranskalainen paronitar ja taiteen keräilijä.
Hän oli ranskalaisen paronin Alphonse de Rothschildin ja hänen vaimonsa Leonoran tytär. Alphonse de Rothschild oli pankkiiri ja tunnettu taiteen keräilijä.
19 vuoden iässä Béatrice avioitui venäläistä alkuperää olleen pariisilasen pankkiirin Maurice Ephrussin kanssa, joka oli 15 vuotta häntä vanhempi ja hänen vanhempansa ystäviä. Avioliitto ei onnistunut. Maurice sairastui eikä voinut saada jälkeläisiä ja lisäksi hän oli uhkapeluri. Vuonna 1904 hänen pelivelkansa olivat yli 12 miljoonaa kultafrangia, mikä vastaa nykypäivänä 30 miljoonaa euroa. Rothschildin perhe päätti haastaa Mauricen oikeuteen saadakseen Béatrice Ephrussi de Rothschildille avioeron. Vuonna 1904 avioero toteutui. Tämän jälkeen hän suuntasi tarmonsa taiteiden ja arvohuonekalujen keräämiseen.
Villa Ephrussi de Rothschild
Béatricen isä kuoli vuonna 1905 ja hän peri valtavan omaisuuden. Samana vuonna hän päätti rakentaa unelmansa kodin Saint-Jean-Cap-Ferrat’tiin. Hän sai hankittua tontin huvilalleen ja seitsemän vuotta kestäneet puutarhatyöt aloitettiin vielä vuonna 1905. Huvilan rakentaminen aloitettiin vuonna 1907. Vuonna 1912 Villa Ephrussi de Rothschild valmistui ja hän muutti sinne asumaan. Hän täytti huvilansa hankkimillaan taide-esineillä ja huonekaluilla.
Vuonna 1933 Béatrice testamenttasi huvilansa 7 hehtaarin maisemapuutarhoineen sekä 5000 taideteosta Académie des Beaux-Artsille. Béatrice sairastui tuberkuloosiin ja hän vetäytyi Davosiin Sveitsiin, missä hän kuoli vuonna 1934. Nykyään hänen rakennuttama huvila Villa Ephrussi de Rothschild toimii museona, jossa hänen keräämänsä taide-esineet ovat näytteillä.
Aiheesta muualla

Kuvia tai muita tiedostoja aiheesta Béatrice de Rothschild Wikimedia Commonsissa
Neuville-sur-Seine

| Neuville-sur-Seine |
| --- | --- |
 Pyhän Neitsyen syntymän kirkko
 vaakuna
 Neuville-sur-Seine
 Koordinaatit: 48°02′34″N, 4°24′43″E 
Valtio:  Ranska
Alue:  Grand Est
Departementti:  Aube
Arrondissementti:  Troyes
Pinta-ala:  
 – Kokonaispinta-ala:  14,4 km²
Väkiluku (2021):  389 
 – Väestötiheys:  27 as./km²
Kunnan numero:  10262
Infobox OKVirheellinen NIMI-arvo: 
Neuville-sur-Seine on kunta Ranskassa Auben departementissa Grand Estin alueella. Se sijaitsee Seinejoen varrella, noin 42 kilometriä Troyes'n kaupungista kaakkoon.
Neuville-sur-Seine on Côte des Barin viinialueeseen kuuluva kunta, ja se kuuluu Champagnen turistireitteihin, joiden avulla voi tutustua Champagnen viinitarhoihin. Vuonna 1864 paikalliset viininviljelijät rakensivat 23 metriä korkean patsaan Notre-Dame-des-Vignes, joka on viininviljelyn ja viiniköynnösten suojelun symboli.
Kunnan keskustassa oleva Pyhän Neitsyen syntymän kirkko (Église de la Nativité de la Sainte-Vierge) on alkujaan rakennettu 1100-luvulla. Kirkkoa muutettiin sekä ulkoasu tehtiin uusklassiseksi 1800-luvulla.
Aiheesta muualla

Kuvia tai muita tiedostoja aiheesta Neuville-sur-Seine Wikimedia Commonsissa
Lumijoutsen

Lumijoutsen (alkuteoksessa Swanwhite) on kuvitteellinen hahmo C. S. Lewisin Narnian tarinat -kirjasarjassa. Lumijoutsen on Narnia-maailmaa hallinnut kuningatar. Hänet mainitaan vain kirjassa Narnian viimeinen taistelu, jossa yksisarvinen Päärly muistelee vanhoja Narniasta kertovia tarinoita. Lumijoutsenesta kerrotaan olleen niin kaunis, että ”kun hän katsoi johonkin metsälampeen, hänen kasvojensa kuvajainen heijastui sen jälkeen vedenkalvosta tähtien lailla joka yö kokonaisen vuoden ja vuorokauden ajan”.
Lumijoutsenen hallituskaudesta on toisistaan eriävää tietoa. Päärlyn muisteluissa mainitaan Lumijoutsenen hallinneen ”ennen valkean velhon ja suuren talven aikoja” (noin vuonna 900–1000 Narnian aikaa), mutta C. S. Lewisin luomassa aikajanassa, jota ei Narnian kronikoissa ole, mainitaan Lumijoutsenen eläneen vuoden 1502 tienoilla.
MotoGP 14

| MotoGP 14 |
| --- | --- |

Kehittäjä:  Milestone S.r.l.
Julkaisija:  Milestone S.r.l.
Jakelija:  Bandai Namco Entertainment, Steam ja PlayStation Store
Pelisarja:  MotoGP
Julkaistu:  20. kesäkuuta 2014
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI 3 
Alusta:  Microsoft Windows, Xbox 360, PlayStation 3, PlayStation Vita, PlayStation 4
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
MotoGP 14 on vuonna 2014 julkaistu ratamoottoripyöräaiheinen -videopeli, joka perustuu MotoGP kauteen 2014. Pelin kehitti ja julkaisi Milestone ja se julkaistiin PlayStation 3:lle, Xbox 360:lle, Microsoft Windowsille ja ensimmäistä kertaa Playstation 4:lle. Pelin kansikuvassa esiintyvät Marc Márquez, Valentino Rossi ja Cal Crutchlow.
Pelattavuus

Pelissä on mahdollista ajaa edellisen pelin tavoin neljä erilaista pelitilaa, yksittäisiä kilpailuja, maailmanmestaruuskausi, uratila ja aikaa vastaan. Tämän lisäksi uutena pelitilana tuotiin skenaariotila, jossa ajetaan 500-kuutioisten historiallisia hetkiä ja myös kuviteltuja hetkiä. Tarkoituksena suorittaa tehtävän määrittämät tavoitteet. MotoGP ja menneiden kuljettajien lisäksi pelissä on myös kauden 2013 MotoGP kuljettajat, joilla on mahdollista ajaa myös yksittäisiä kilpailuja ja mestaruuskausia.
MotoGP 14 paranneltiin edelliseen peliin nähden myös uusilla äänitehosteilla ja grafiikalla, jonka myötä varjostus ja valaisu saivat huomattavan parannuksen.
Lokakuussa 2014 Milestone lisäsi Donington Park radan ladattavaksi lisäosaksi.
Béceleuf

| Béceleuf |
| --- | --- |
 Saint-Mauricen kirkko
 Béceleufin kartta
 Béceleuf
 Koordinaatit: 46°28′17″N, 00°30′23″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  19,0 km²
Väkiluku (2016):  753
 – Väestötiheys:  39,55 as./km²
Postinumero:  79160
Infobox OKVirheellinen NIMI-arvo: 
Béceleuf on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin pohjoispuolella. Kunnan pinta-ala on 19,0 neliökilometriä ja siellä on arviolta 753 asukasta (vuonna 2016).
Aiheesta muualla

Kuvia tai muita tiedostoja aiheesta Béceleuf Wikimedia Commonsissa
Lumijärvi (Raahe)

| Lumijärvi (54> 073.1.001) |
| --- | --- |
Valtiot:  Suomi 
Paikkakunta:  Raahe
Koordinaatit:  64°23′02″N, 25°16′53″E
Järvinumero:  54.073.1.001 
Mittaustietoja
Pinnankorkeus:  92 m
Rantaviiva:  3,77 km
Pinta-ala:  0,84 km² 
 fiLumijärvi 
Lumijärvi on pienehkö järvi Raahen Alpuan ja Lumimetsän liepeillä. Lumijärvestä laskee Lumioja Piipsanjokeen ja edelleen Piipsjärveen. Lumijärvi tarkoittaa myös kylää järven ympärillä. Suomessa on useita pieniä Lumijärvi-nimisiä järviä, esimerkiksi Akaassa.
Lomman kirkko

Lomman kirkko
Lomman kirkko (ruots. Lomma kyrka) on Ruotsissa Lomman kunnan keskustaajama Lommassa sijaitseva kirkkorakennus. Arkkitehti H. A. Nielsenin tekemät suunnitelmat uutta kirkkoa varten hyväksyttiin helmikuussa 1870 ja rakennustöitä tehtiin vuonna 1872. Piispa Wilhelm Flensburg vihki kirkon käyttöön 6. heinäkuuta 1873.
Alttari on tehty vuoden 1935 restauroinnin yhteydessä ja se on rekonstruktio vanhimman kirkon alttarista. Nykyiset urut ovat A. Mårtenssons Orgelfabrik AB:n tekemät 21-äänikertaiset vuodelta 1957.
Aiheesta muualla

Kuvia tai muita tiedostoja aiheesta Lomman kirkko Wikimedia Commonsissa
Nemërçkë

Nemërçkë-vuori.
| --- | --- |
Sijainti:  Albania Ioánnina, Epeiros, Kreikka Kreikka ja Albania
Korkeus merenpinnasta:  2 482 m
Prominenssi:  1 792 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Nemërçkë (alb. Nemërçkë, myös Nemértska) eli Doúsko (kreik. Δούσκο) on vuori Albanian ja Kreikan rajalla. Sen korkeus on 2 482 metriä ja prominenssi 1 792 metriä.
Nemërçkë-vuoren huippu.
Suurin osa vuoresta, mukaan lukien sen korkein huippu Maja e Papingut, on Albanian puolella. Vuori on eteläisen Albanian toiseksi korkein vuori Grámmoksen jälkeen. Vuoren suurin korkeus Kreikan puolella on 2 198 metriä. Kreikan puoleinen osa sijaitsee Epeiroksessa Ioánninan alueyksikön alueella.
Aiheesta muualla

Kuvia tai muita tiedostoja aiheesta Nemërçkë eli Doúsko Wikimedia Commonsissa
Kreikan vuoret ja vuoristot
| --- | --- |
Korkeimmat vuoret (yli 2 000 m):   Ólympos  Smólikas  Vóras  Grámmos  Gkióna  Týmfi  Vardoúsia  Parnassós  Ída eli Psiloreítis  Páchnes  Kakardítsa  Taÿ́getos  Kyllíni  Aroánia  Varnoúntas  Tymfristós  Lákmos  Katarachiás  Vasilítsa  Falakró  Erýmanthos  Órvilos  Tringía  Doúsko  Piéria  Karáva  Tzéna  Lýgkos  Kakoplévri  Mavrovoúni  Pínovo  Oíti  Díkti  Avgó  Aféntis Christós  Vérno  Áskio  Kaliakoúda  Vérmio  Chatzí  Áthos  Bélles  Trapezítsa 
Vuoristot:   Ágrafa  Akarnaniká  Asteroúsia  Athamaniká  Bélles  Koúla  Kroússia  Lasíthi  Lefká Óri  Óri Kyparissías  Píndos  Rodópi  Thryptí
Nemzeti Bajnokság II

| Nemzeti Bajnokság II |
| --- | --- |
 Meneillään oleva kausi Nemzeti Bajnokság II:n kausi 2020–2021 
Laji:  jalkapallo
Maa(t):   Unkari
Perustettu:  1901
Joukkueita:  20
Hallitseva mestari:  Debreceni VSC (2020–21)
Ylempi taso:  OTP Bank Liga
Alempi taso:  Nemzeti Bajnokság III
Nemzeti Bajnokság II tai sponsoroituna nimenä Merkantil Bank Liga on unkarin miesten jalkapallon toiseksi korkein sarjataso. Kaudella 2020–21 siinä pelasi 20 joukkuetta. Kauden päätteeksi sarjan kaksi parasta joukkuetta nousee OTP Bank Ligaan ja kolme huonointa putoaa kolmanneksi korkeimmalle sarjatasolle.
Joukkueet kaudella 2020–21

| --- | --- |
 Ajka  Békéscsaba  Budaörs  Csákvári TK  DEAC  Debreceni VSC  Dorogi  Gyirmót FC Győr  Győri ETO  Kaposvári Rákóczi :  Kazincbarcikai  Nyíregyháza Spartacus  Pécsi  Siófok  Soroksár SC  Szeged-Csanád  Szentlőrinc SE  Szolnoki MÁV  Szombathelyi Haladás  Vasas
Lumijyvänen

Lumijyväset ovat pieniä, valkoisia, läpinäkymättömiä lumihitusia. Niitä sataa sumusta tai matalalla olevasta paksusta sumupilvestä samanlaisissa säätiloissa kuin tihkusadetta. Ne eivät sataessaan kimpoa kovasta alustasta eivätkä maahan osuessaan rikkoudu. Lumijyväset ovat yleensä pitkänomaisia tai litistyneitä, ja niiden läpimitta ainakin johonkin suuntaan on alle 1 mm. Ne muistuttavatkin mannaryynejä. Lumijyvässateella lämpötila on yleensä 0…-10 °C.
Lumijyvästen METAR-koodi on SG.
Longyoun luolat

Yksi Longyoun luolista
Longyoun luolat ovat Kiinan Longyoussa sijaitseva laaja luolasto, jonka ihmiset ovat louhineet kallioon Qin-dynastian aikana, noin vuonna 221 eaa. Luolat löydettiin vuonna 1992, kun paikalliset asukkaat kuivasivat syviä lampia. He löysivät aluksi yhden luolan, ja sen jälkeen kokonaisen suurten kammioiden verkoston, joka oli ollut unohduksissa 2000 vuoden ajan. Luolien synty ja tarkoitus ovat hämärän peitossa, sillä niiden rakennustöistä ei ole löytynyt mitään tietoa. Luolat ovat nykyisin avoinna turisteille.
Aiheesta muualla

Kuvia tai muita tiedostoja aiheesta Longyoun luolat Wikimedia Commonsissa
Luca Marin

Luca Marin vuonna 2009.
Luca Marin (s. 9. huhtikuuta 1986 Vittoria, Italia) on italialainen sekauimari. Hän on erikoistunut 400 metrin sekauintiin ja on voittanut yhteensä viisi mitalia pitkän radan maailman- ja Euroopan-mestaruuskilpailuissa. Lyhyen radan EM-kilpailuissa 2006 Marin voitti kultaa lyötyään maailmanennätyksen haltijan László Csehin. Marin osallistui Italian joukkueessa olympialaisiin 2004.
Luca Marmorini

| Luca Marmorini> Henkilötiedot |
| --- | --- |
Syntynyt: 17. kesäkuuta 1961 (ikä 63)
Kansalaisuus:   Italia
Muut tiedot
Aktiivisena:  1990–
Luca Marmorini (s. 17. kesäkuuta 1961) on italialainen entinen Ferrarin Formula 1 -tallin moottoriosaston johtaja. Marmorini aloitti uransa Ferrarilla vuonna 1990. Sen jälkeen hän siirtyi Toyotalle moottoriosaston tekniseksi johtajaksi vuonna 2002. Hän jätti tehtävän 15. tammikuuta 2009. Lokakuussa 2009 Marmorini palasi takaisin Ferrarille moottoriosaston johtajaksi korvaten tehtävässään Gilles Simonin. Hän jätti Ferrarin 31. heinäkuuta 2014. Lokakuussa 2017 Marmorini liittyi Aston Martinin Formula 1 -talliosastoon tekniseksi neuvonantajaksi.
Käännös suomeksi
Luca Kozák

| Mitalit | Mitalit | Mitalit |  |
| --- | --- | --- | --- |
|  Luca Kozák juostuaan 100 metrin aitajuoksussa maansa ennätyksen elokuussa 2020. |  Luca Kozák juostuaan 100 metrin aitajuoksussa maansa ennätyksen elokuussa 2020. |  Luca Kozák juostuaan 100 metrin aitajuoksussa maansa ennätyksen elokuussa 2020. |  |
Maa:   Unkari
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | München 2022 | 100 m aj |  |
Luca Kozák (s. 1. kesäkuuta 1996) on unkarilainen pika-aitajuoksija. Hän on EM-hopeamitalisti vuodelta 2022.
Kozák saavutti 100 metrin aitajuoksussa hopeaa alle 20-vuotiaiden EM-kilpailuissa 2015 ja pronssia alle 23-vuotiaiden EM-kilpailuissa 2017. Universiadeissa hän saavutti pronssia vuonna 2017. Yleisen sarjan arvokilpailuissa hän ylsi ensi kertaa loppukilpailuun Toruńin sisäratojen EM-kilpailuissa 2021, missä hän sijoittui 60 metrin aitajuoksussa kahdeksanneksi. Münchenin EM-kilpailuissa 2022 hän saavutti 100 metrin aitajuoksussa hopeaa Unkarin-ennätyksellä 12,69. Glasgow'n sisäratojen MM-kilpailuissa 2024 hän oli kahdeksas.
Kozák on voittanut Unkarin-mestaruuden ulkoradoilla 100 metrin aitajuoksussa vuosina 2018–2023 ja 100 metrin juoksussa vuosina 2020–2021. Hänellä on sisäratojen Unkarin-mestaruus 60 metrin aitajuoksusta vuosilta 2020 ja 2022.
Neitokurki

| Neitokurki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Kurjet Gruidae
Suku::  Neitokurjet Anthropoides
Laji::  virgo
Kaksiosainen nimi
 Anthropoides virgo  (Linnaeus, 1758) 

Katso myös
   Neitokurki Wikispeciesissä   Neitokurki Commonsissa 
Infobox OKNimi-testi OKIUCN-testi OK: 
Neitokurjen munia.
Neitokurki (Anthropoides virgo, aiemmin Grus virgo) on kurkilintu. Se on havaittu Suomessa 13 kertaa, viimeksi vuonna 2009.